**Suzuki Connect  
Politika privatnosti Korisnika**

Ova politika privatnosti („**Politika privatnosti**“) opisuje način na koji Suzuki Motor Corporation i Magyar Suzuki Corporation Ltd. („**mi**“, „**nas**“ i „**naš**“) prikupljaju i obrađuju Vaše osobne podatke prilikom Vašeg korištenja Suzuki Connect usluga. To uključuje Vaše korištenje Suzuki Connect aplikacije za pametne telefone („**Aplikacija**“), Vašeg Suzuki registriranog vozila („**Registrirano vozilo**“) te bilo koje druge relevantne usluge pružene putem Suzuki Connecta (zajedničkim nazivom „**Povezane usluge**“). U ovoj Politici privatnosti, termini „**Vi**“ i „**Vaš**“ se odnose na pojedinca koji koristi ili pristupa Povezanim uslugama.

Ova Politika privatnosti obuhvaća prikupljanje osobnih podataka o „**Korisniku**“ Povezanih usluga. Korisnik, kao primarni korisnik koji se registrira na Aplikaciju („**Primarni korisnik**“), može također dodati sekundarnog korisnika („**Sekundarni korisnik**“) na svoj račun slijedeći upute u Aplikaciji. Primarni korisnik može ograničiti dopuštenja Sekundarnog korisnika unutar Aplikacije. Sekundarni korisnik će se smatrati Korisnikom u smislu ove Politike privatnosti i stoga će biti podložan odredbama ove Politike privatnosti kao da je Korisnik.

Međutim, molimo Vas imajte na umu da ćemo prikupljati osobne podatke, uključujući lokaciju Registriranog vozila, čak i ako Korisnik iznajmi svoje Registrirano vozilo drugoj osobi, kako bismo mogli pružati Povezane usluge. Ako Korisnik iznajmi svoje Registrirano vozilo drugoj osobi, Korisnik treba predočiti ovu Politiku privatnosti toj osobi kako bi ona bila upoznata s obradom svojih osobnih podataka u vezi s Povezanim uslugama.

Ova Politika privatnosti također uređuje kako koristimo i štitimo Vaše osobne podatke, Vaša prava u vezi s osobnim podacima, te s kime dijelimo Vaše osobne podatke. Suzuki Motor Corporation i Magyar Suzuki Corporation Ltd. djeluju kao neovisni voditelji obrade Vaših osobnih podataka. Molimo pogledajte odjeljak 8. u nastavku za detalje o tome kako nas možete kontaktirati.

1. **Koje vrste Vaših osobnih podataka možemo čuvati?**
   1. Osobni podaci obuhvaćaju sve podatke koji se mogu koristiti za Vašu identifikaciju. Osobne podatke prikupljamo iz različitih izvora, uključujući osobne podatke koje nam izravno pružate te osobne podatke koje o Vama prikupljamo od trećih strana.
   2. Zakon ili ugovorni odnosi koje imamo s Vama mogu nas obvezivati na prikupljanje određenih osobnih podataka o Vama. Ako ti podaci ne budu dostavljeni, to može rezultirati nemogućnošću ili odgađanjem ispunjenja tih obveza.
      1. **Osobni podaci koje nam Vi pružate i osobni podaci koje smo prikupili iz drugih izvora**
   3. Prikupljamo Vaše osobne podatke koje nam pružite izravno ili putem izvora trećih strana. To uključuje izravne identifikacijske podatke poput Vašeg imena ili podataka o kontaktu, ali i neizravne identifikacijske podatke koje možemo prikupiti s Vaših elektroničkih uređaja i/ili Registriranog vozila koje koristite kako biste dobili pristup Povezanim uslugama. Primjerice, obrađivat ćemo osobne podatke koje nam pružite prilikom prijavljivanja na Suzuki Connect račun putem Aplikacije. Ovo također može uključivati i prikupljanje osobnih podataka prilikom Vaše upotrebe Povezanih usluga, kao što su podaci o lokaciji ili povijesti vožnje.
   4. Također Vaše osobne podatke prikupljat ćemo iz drugih izvora, primjerice, od zastupnika kod kojeg ste kupili svoje Registrirano vozilo ili od drugih distributera ili pružatelja usluga trećih strana.
      1. **Vrste osobnih podataka koje prikupljamo**
   5. Kategorije Vaših osobnih podataka koje obrađujemo mogu uključivati sve kategorije osobnih podataka koje nam pružite prilikom Vašeg korištenja Povezanih usluga ili koje prikupimo od Vas ili trećih strana, kako je opisano u ovoj Politici privatnosti. Primjeri Vaših osobnih podatka koje možemo obrađivati uključuju:
      * 1. **Osobne podatke i kontakt podatke** - poput Vašeg imena, adrese, elektroničke pošte, broja telefona i nacionalnosti.
        2. **Podatke o uređaju i Elektroničke podatke** - poput IP adrese Vašeg pametnog telefona na kojem se nalazi Aplikacija, vrste uređaja, identifikacijskog broja uređaja, verzije operativnog sustava Vašeg uređaja i GPS informacija o lokaciji Vašeg Registriranog vozila.
        3. **Podatke o vozilu** - poput identifikacijskog broja vozila, vrste vozila, brojeva na registarskoj pločici, dijagnostičkih podataka o vozilu i podataka o vožnji, uključujući [navike ubrzanja/kočenja, prijeđenu kilometražu, broj okretaja motora, brzinu vozila te prosječnu potrošnja goriva].
        4. **Podatke povezane s održavanjem vozila** - poput povijesti održavanja i zamjene dijelova Vašeg Registriranog vozila.
        5. **Detalje o autentifikaciji** - poput podataka koji Vam omogućuju pristup računu Povezanih usluga, uključujući Vašu korisničku identifikacijsku oznaku i lozinku.
        6. **Podatke povezane s uslugama** -poput podataka o korištenju Vaših Povezanih usluga, datumu ugovora, obnove i raskida Vaših Povezanih usluga, Vašem korištenju Registriranog vozila i podataka o Vašim zahtjevima i upitima.
2. **Kako koristimo Vaše osobne podatke i na temelju čega ih koristimo** 
   1. Koristimo Vaše osobne podatke u sljedeće svrhe:
      1. Prilagodba i pružanje Povezanih usluga Vama, kao što je obavještavanje o određenim značajkama Registriranog vozila, primjerice slanjem obavijesti o vremenu redovitog pregleda;
      2. Osiguravanje ispravnog rada Povezanih usluga;
      3. Obrađivanje Vaših upita i zahtjeva u vezi s Povezanim uslugama;
      4. Pribavljanje potvrda o Vašim osobnim podacima koji su potrebni za provjeru Vašeg Suzuki Connect Računa;
      5. Ispunjenje naših obveza u vezi s sprječavanjem pranja novca te usklađivanje s relevantnim poreznim obvezama i obvezama sukladno propisima Europske unije;
      6. Suradnja s regulatorima i nadležnim tijelima za provedbu zakona, kad je to potrebno;
      7. Razumijevanje načina na koji koristite Povezane usluge i stjecanje znanja za razvoj novih i poboljšanih usluga u budućnosti; i
      8. Provođenje istraživanja i analize podataka radi unapređenja i/ili poboljšanja Suzuki vozila i usluga, te razvoja novih Suzuki vozila i usluga.
   2. Obradu Vaših osobnih podataka provodimo na temelju sljedećih pravnih osnova:
      1. Ispunjenja naših ugovornih obveza prema Vama;
      2. Postupanja u skladu s našim zakonskim obvezama;
      3. Temeljem Vašeg izričitog pristanka; te
      4. Radi ostvarivanja naših legitimnih interesa.
   3. Kada se oslanjamo na naše legitimne interese, proveli smo procjenu kako bismo uskladili Vaša prava s našima, da bismo osigurali da naš interes ne prevladava nad interesima koje imate u vezi sa zaštitom Vaših osobnih podataka. U ovom slučaju, oslanjamo se na naše legitimne interese kako bismo razumjeli način na koji koristite Povezane usluge, omogućili da Vam odgovarajuće pružimo usluge te stekli znanje koje će nam pomoći u razvoju novih i poboljšanih usluga u budućnosti.
   4. Kao što je opisano u odjeljku 2.2, možemo zatražiti Vaš pristanak za prikupljanje i korištenje određenih vrsta osobnih podataka kada smo to dužni učiniti prema zakonu (primjerice, u vezi s našim izravnim marketinškim aktivnostima). Ako zatražimo Vaš pristanak za obradu Vaših osobnih podataka, možete ga u bilo kojem trenutku povući promjenom postavki u Aplikaciji.
3. **Automatizirane odluke o Vama**
   1. Trenutno ne provodimo nikakve automatizirane odluke o Vama. Međutim, u slučaju da započnemo s ovom vrstom obrade, unaprijed ćemo ažurirati ovu Politiku privatnosti s relevantnim informacijama prije nego što dođe do te obrade.
4. **U kojim slučajevima se Vaši osobni podaci mogu dijeliti s drugima?**
   1. Vaše osobne podatke uglavnom ćemo koristiti mi kako bismo Vam pružali naše Povezane usluge. Međutim, Vaše osobne podatke također možemo podijeliti:
      1. **Pružateljima usluga trećih strana** koji obavljaju usluge za nas, poput dobavljača informacijske tehnologije, davatelja usluga u oblaku, pružatelja usluga korisničke podrške, pružatelja usluga plaćanja trećih strana, marketinških usluga i ostalih pružatelja usluga poslovnih operacija. Primjerice, možemo surađivati s drugim društvima radi sigurnosne obrade plaćanja prilikom prijave na Povezane usluge ili radi optimizacije naših usluga, slanja marketinških materijala putem elektroničke pošte i analize te pohrane podataka.
      2. **Zastupnicima i distributerima** koji prodaju naše proizvode i pružaju usluge u vezi s Vašim Registriranim vozilom. Možemo dijeliti podatke o Vašem ugovoru i podatke o neispravnosti Registriranog vozila s ovim stranama u vezi s pružanjem Povezanih usluga. Primjerice, u svrhe redovitog održavanja, povrata ili pregleda stanja vozila.
      3. **Članovima šire Suzuki Motor Corporation grupacije.** Blisko surađujemo s drugim poslovnim subjektima i društvima koja pripadaju našoj grupaciji. Možemo dijeliti određene podatke o Vašem korištenju Registriranog vozila, na primjer, s drugim društvima u našoj grupaciji za potrebe internog izvještavanja.
      4. **Agencijama za provedbu zakona, sudovima, regulatorima, državnim tijelima ili drugim trećim stranama.** Možemo dijeliti Vaše osobne podatke s ovim subjektima u slučaju da procijenimo da je to nužno radi ispunjavanja pravne ili regulatorne obveze, odnosno radi zaštite naših prava ili prava bilo koje treće strane.
      5. **Nezavisnim serviserima.** Možemo dijeliti informacije o vozilu i informacije o održavanju vozila s nezavisnim serviserima u skladu sa zakonom, kako bismo omogućili izvođenje svih potrebnih popravaka na Vašem vozilu i kako bi se pridržavali zahtjeva prava EU.
      6. **Kupcima imovine.** Možemo dijeliti Vaše osobne podatke s bilo kojom trećom stranom koja kupuje ili kojoj prenosimo svu ili veći dio naše imovine i poslovanja ili dio našeg poslovanja, kao što su Povezane usluge. U slučaju takve prodaje ili prijenosa, uložit ćemo razumne napore kako bismo osigurali da entitet kojem prenosimo Vaše osobne podatke, iste koristi na način koji je u skladu s ovom Politikom privatnosti.
   2. S obzirom na to da smo dio globalnog poslovanja, gore navedeni primatelji mogu se nalaziti izvan nadležnosti u kojoj se Vi nalazite ili u kojoj pružamo usluge. Za više informacija pogledajte odjeljak „Međunarodni prijenos podataka“ u nastavku.
5. **Međunarodni prijenos podataka**
   1. S obzirom na to da poslujemo globalno, možda ćemo morati prenijeti Vaše osobne podatke izvan države Vašeg prebivališta, u države gdje naši pružatelji usluga imaju podružnice. U tim državama mogu biti na snazi zakoni i propisi o zaštiti podataka koji se razlikuju od onih u državi Vašeg prebivališta te možda ne pružaju jednaku razinu zaštite ili se ne smatra da pružaju odgovarajuću razinu zaštite koja je predviđena zakonodavstvom EU-a ili UK-a.
   2. U nekim slučajevima, Vaši podaci mogu biti preneseni, pohranjeni i obrađeni u državi za koju se smatra da ne osigurava odgovarajuću razinu zaštite podataka sukladno primjenjivim zakonima (kao što su oni u Europskoj uniji ili Ujedinjenom Kraljevstvu). Kada provodimo takav prijenos podataka, koristimo odgovarajuće mjere zaštite poput standardnih ugovornih klauzula, u skladu s primjenjivim zahtjevima zakonodavstva.
   3. Podaci koji se nalaze izvan države Vašeg prebivališta mogu biti dostupni vladi te države ili drugim državnim tijelima sukladno zakonitom nalogu.
   4. Za više informacija o prikladnim mjerama zaštite koje se primjenjuju, molimo kontaktirajte nas sukladno informacijama navedenima u odjeljku „Kontaktirajte nas“ u nastavku.
6. **Sigurnost podataka i pohrana** 
   1. Provodimo tehničke i organizacijske mjere u svrhu osiguranja razine sigurnosti prikladne riziku obrade osobnih podataka. Te su mjere usmjerene na održavanje trajnog integriteta i povjerljivosti osobnih podataka. Redovito procjenjujemo te mjere kako bismo osigurali sigurnost obrade.
   2. Čuvat ćemo Vaše osobne podatke koliko god to bude potrebno za ispunjenje svrhe obrade navedene u ovoj Politici privatnosti. Nakon što naš odnos s Vama završi, zadržat ćemo Vaše osobne podatke tijekom razdoblja koje nam omogućuje da:

* Održavamo poslovne evidencije u svrhe analize i/ili revizije
* Postupamo u skladu sa svim poreznim obvezama
* Postupamo u skladu sa zakonskim zahtjevima o zadržavanju evidencija
* Se obranimo od ili da pokrenemo postojeće ili potencijalne pravne zahtjeve
* Rješavamo sve pritužbe vezano uz usluge

Za više informacija o tome kako zadržavamo Vaše osobne podatke i koliko dugo, Molimo Vas da nas kontaktirate kako je to navedeno u odjeljku 8. u nastavku.

* 1. Ako postoje osobni podaci koje tehnički nismo u mogućnosti potpuno izbrisati iz naših sustava, poduzet ćemo odgovarajuće mjere kako bismo spriječili daljnju obradu ili upotrebu tih osobnih podataka.

1. **Vaša prava u vezi Vaših osobnih podataka**
   1. Imate prava na: pristup, ispravak, zahtjev za brisanjem, ograničenje naše obrade, prigovor na određene načine korištenja, primanje u elektroničkom formatu i prijenos trećoj strani (ili pravo na prenosivost podataka), podnošenje pritužbe nadležnom tijelu za zaštitu podataka u vezi s našom obradom, ili povlačenje bilo kojeg danog pristanka za korištenje ili otkrivanje Vaših osobnih podataka, u odnosu na Vaše osobne podatke koje čuvamo.
   2. Potičemo Vas da nas obavijestite o bilo kojim promjenama ili potrebama ispravka Vaših osobnih podataka, ili ako primijetite da su netočni. Ako nam budu potrebni dodatni podaci za udovoljavanje Vašem zahtjevu, obratit ćemo Vam se. Ako želite ostvariti svoja prava ili imate pitanja o istima, slobodno nas kontaktirajte putem dolje navedenih kontakt podataka.
2. **Kontaktirajte nas** 
   1. Kako je gore navedeno, Suzuki Motor Corporationi Magyar Suzuki Corporation Ltd. djeluju u svojstvu neovisnih voditelja obrade i odgovorni su za Vaše osobne podatke koje prikupljamo i obrađujemo u vezi s Povezanim uslugama.
   2. Kontakt podaci Suzuki Motor Corporationa su privacy-contact-jp@mail.connect.suzuki , a registrirano sjedište ureda je na adresi 300 Takatsuka-cho, Chuo-ku, Hamamatsu-shi, Shizuoka-ken, Japan.
   3. Kontakt podaci Magyar Suzuki Corporation Ltd.-a su privacy-contact-eu@suzuki.hu, a registrirano sjedište ureda je na adresi 2500 Esztergom, Schweidel JOZSEF utca 52, Mađarska*.*
   4. Službenika za zaštitu podataka Suzuki Motor Corporationa možete kontaktirati na adresi: 300 Takatsuka-cho, Chuo-ku, Hamamatsu-shi, Shizuoka-ken, Japan ili na adresu elektroničke pošte dpo@hhq.suzuki.co.jp.
   5. Službenika za zaštitu podataka Magyar Suzuki Corporation Ltd.-a možete kontaktirati na adresi: 2500 Esztergom, Schweidel JOZSEF utca 52, Mađarska, ili na adresu elektroničke pošte dpo@suzuki.hu.
   6. Posvećeni smo suradnji s Vama kako bismo pronašli pravedno rješenje u slučaju bilo kakve pritužbe ili zabrinutosti u vezi s privatnošću. Ako ipak smatrate da nismo uspjeli zadovoljiti Vašu pritužbu ili riješiti Vašu zabrinutost, imate pravo podnijeti pritužbu nadležnom nadzornom tijelu.

NAPOMENA：Gore navedeni kontakt podaci koriste se isključivo za pitanja vezana uz naše prakse privatnosti i obradu Vaših osobnih podataka, kako je navedeno u ovoj Politici privatnosti. Za druge upite i zahtjeve, ljubazno Vas molimo da kontaktirate naše distributere u Vašoj zemlji na njihove kontakt podatke dostupne ovdje (https://www.globalsuzuki.com/globallinks/). Imajte na umu da nećemo odgovarati na upite i zahtjeve poslane putem gore navedenih kontaktnih podataka koji se ne odnose na način prikupljanja i obradu Vaših osobnih podataka.

1. **Izmijene Politike privatnosti**
   1. Ovu Politiku privatnosti možete kopirati. Ovu Politiku privatnosti možemo izmijeniti ili ažurirati s vremena na vrijeme.
   2. Ako ova Politika privatnosti bude izmijenjena, obavijestit ćemo Vas o izmjenama. Ako buduće promjene u Politici privatnosti značajno utječu na način obrade podataka ili na drugi način imaju bitan utjecaj na Vas, unaprijed ćemo Vas obavijestiti kako biste imali priliku ostvariti svoja prava (npr. pravo prigovora na obradu).
   3. Ova Politika privatnosti zadnji put je izmijenjena 01.03.2024.